Predlog UREDBA EVROPSKEGA PARLAMENTA IN SVETA o prilagoditvi vrste zakonodajnih aktov na področju pravosodja, v katerih je določena uporaba regulativnega postopka s pregledom, členu 290 Pogodbe o delovanju Evropske unije /* COM/2013/0452 final - 2013/0220 (COD) */





OBRAZLOŽITVENI MEMORANDUM Vzporedno s predlogom Uredbe Evropskega parlamenta in Sveta o prilagoditvi vrste zakonodajnih aktov, v katerih je določena uporaba regulativnega postopka s pregledom, členu 290 Pogodbe o delovanju Evropske unije (v nadaljnjem besedilu: PDEU) (COM(2013) 451) ta predlog zadeva uskladitev petih zakonodajnih aktov na področju pravosodja, ki se še vedno sklicujejo na regulativni postopek s pregledom. Te akte je treba uskladiti z ločenim predlogom, ker so bili sprejeti na podlagi naslova V dela III PDEU in zato ne zavezujejo vseh držav članic, kar pomeni, da niso združljivi s pravnimi podlagami drugih temeljnih aktov. Pristop, uporabljen v tem predlogu, je enak pristopu iz prejšnjega predloga. Skladno s tem ta okvirna uredba določa, da je Komisija pooblaščena za sprejetje delegiranih aktov, kadar zakonodajni akti iz Priloge določajo uporabo člena 5a sklepa o postopku v odboru. Prilagajanje ureditvi, ki velja za delegirane akte, ne bo vplivalo na tekoče postopke, v katerih je odbor že podal svoje mnenje v skladu s sklepom o postopku v odboru. Temeljni akti, ki so prilagojeni ureditvi, ki velja za delegirane akte, so našteti v Prilogi k predlogu. 2013/0220 (COD) Predlog UREDBA EVROPSKEGA PARLAMENTA IN SVETA o prilagoditvi vrste zakonodajnih aktov na področju pravosodja, v katerih je določena uporaba regulativnega postopka s pregledom, členu 290 Pogodbe o delovanju Evropske unije EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, zlasti člena 81(2) Pogodbe, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, ob upoštevanju mnenja Evropskega ekonomsko-socialnega odbora[1], ob upoštevanju mnenja Odbora regij[2], v skladu z rednim zakonodajnim postopkom, ob upoštevanju naslednjega: (1) Z Lizbonsko pogodbo je bila uvedena možnost, da lahko zakonodajalec na Komisijo prenese pooblastilo za sprejemanje nezakonodajnih aktov, ki se splošno uporabljajo in se sprejmejo za dopolnitev ali spremembo nekaterih nebistvenih elementov zakonodajnega akta. (2) Ukrepi, ki jih prenos pooblastil iz člena 290(1) Pogodbe o delovanju Evropske unije (v nadaljnjem besedilu: PDEU) lahko zajema, načeloma ustrezajo tistim, ki jih zajema regulativni postopek s pregledom, uveden s členom 5a Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[3]. (3) Pravne akte, ki so že v veljavi in v katerih je določena uporaba regulativnega postopka s pregledom, je treba prilagoditi členu 290 PDEU. (4) Ta uredba ne bi smela vplivati na tekoče postopke, v katerih je odbor že podal svoje mnenje v skladu s členom 5a Sklepa 1999/468/ES pred začetkom veljavnosti te uredbe. (5) Kadar Komisija pripravi delegirani akt na podlagi zakonodajnega akta, ki se prilagodi v skladu s to Uredbo, je še posebej pomembno, da opravi ustrezna posvetovanja, tudi s strokovnjaki. Komisija bi morala pri pripravi in oblikovanju delegiranih aktov zagotoviti, da so ustrezni dokumenti predloženi Evropskemu parlamentu in Svetu istočasno, pravočasno in na ustrezen način. (6) Zakonodajni akti iz Priloge so zavezujoči za Združeno kraljestvo in Irsko, ki zato sodelujeta pri sprejetju in uporabi te uredbe. (7) V skladu s členoma 1 in 2 Protokola št. 22 o stališču Danske, ki je priložen Pogodbi o delovanju Evropske unije, Danska ne sodeluje pri sprejetju te uredbe, ki zanjo ni zavezujoča in se v njej ne uporablja – SPREJELA NASLEDNJO UREDBO: Člen 1 Kadar pravni akti iz Priloge k tej uredbi določajo uporabo regulativnega postopka s pregledom iz člena 5a(1) do (4) Sklepa 1999/468/ES, je Komisija pooblaščena za sprejemanje delegiranih aktov v skladu s členom 2 te uredbe. Člen 2 1. Pooblastilo za sprejemanje delegiranih aktov se prenese na Komisijo pod pogoji, določenimi v tem členu. 2. Pooblastilo za sprejemanje delegiranih aktov se prenese na Komisijo za nedoločen čas. 3. Evropski parlament ali Svet lahko kadar koli prekličeta prenos pooblastila. Z odločitvijo o preklicu preneha veljati prenos pooblastila, naveden v tej odločitvi. Sklep začne veljati dan po objavi v Uradnem listu Evropske unije ali na poznejši dan, ki je v njem določen. Sklep ne vpliva na veljavnost že veljavnih delegiranih aktov. 4. Takoj ko Komisija sprejme delegirani akt, o tem istočasno uradno obvesti Evropski parlament in Svet. 5. Sprejeti delegirani akt začne veljati le, če mu niti Evropski parlament niti Svet v dveh mesecih od dne, ko sta bila o tem uradno obveščena, ne nasprotujeta ali če pred iztekom tega roka obvestita Komisijo, da mu ne bosta nasprotovala. Na pobudo Evropskega parlamenta ali Sveta se navedeni rok podaljša za dva meseca. Člen 3 Ta uredba ne vpliva na tekoče postopke, v katerih je odbor že podal mnenje v skladu s členom 5a Sklepa 1999/468/ES. Člen 4 Ta uredba začne veljati dvajseti dan po objavi v Uradnem listu Evropske unije. Ta uredba je zavezujoča v celoti in se v skladu s Pogodbama neposredno uporablja v vseh državah članicah. V Bruslju, Za Evropski parlament Za Svet Predsednik Predsednik PRILOGA Pravni akti, ki se sklicujejo na regulativni postopek s pregledom iz člena 5a Sklepa 1999/468/ES in so prilagojeni ureditvi, ki velja za delegirane akte 1. Uredba Sveta (ES) št. 1206/2001 z dne 28. maja 2001 o sodelovanju med sodišči držav članic pri pridobivanju dokazov v civilnih ali gospodarskih zadevah 2. Uredba Evropskega parlamenta in Sveta (ES) št. 805/2004 z dne 21. aprila 2004 o uvedbi evropskega naloga za izvršbo nespornih zahtevkov 3. Uredba (ES) št. 1896/2006 Evropskega parlamenta in Sveta z dne 12. decembra 2006 o uvedbi postopka za evropski plačilni nalog 4. Uredba (ES) št. 861/2007 Evropskega parlamenta in Sveta z dne 11. julija 2007 o uvedbi evropskega postopka v sporih majhne vrednosti 5. Uredba (ES) št. 1393/2007 Evropskega parlamenta in Sveta z dne 13. novembra 2007 o vročanju sodnih in izvensodnih pisanj v civilnih ali gospodarskih zadevah v državah članicah („vročanje pisanj“) in razveljavitvi Uredbe Sveta (ES) št. 1348/2000 [1] UL C , , str. . [2] UL C , , str. . [3] UL L 184, 17.7.1999, str. 23.